امریکا قوشمه ایالت لری رهبریتی, چین گه عاید بیر اوروش طیاره سی نینگ خلق ارا هوا ساحه سی ده امریکا نینگ گزمه قلیب یورگن بیر طیاره سی نی مزاحمت ایتگن لیگی نی بلدررایکن, اوشبو وضعیت نینگ قیغو گه سبب بوله دیگن بیر تحریک دن عبارت ایکن لیگی نی معلوم قیلدی. مدافعه وزیرلیگی پنتاگون سوزلاوچیسی جان کربی, قوراللی بیر چین طیاره سی نینگ آگست آیی نینگ 19 نچی کونیده عادی گزمه فعالیت لری نی آلیب باریتگن امریکا نینگ بیر کشف طیاره سی نی یمان بیر شکل ده مزاحمت ایتگن لیگی نی ایسله تیب اوتدی. سوزلاوچی اوشبو حادثه نینگ خلق ارا هوا ساحه سیده هاینان ارالی نینگ قریب 215 کیلومتر شرقی ده یوز بیرگن لیگی نی معلوم قلدی. اوشبو وضعیت نینگ قنچه قیغو گه سبب بولیتگن بیر حرکت دن عبارت ایکن لیگی نی چین لیک مسئول لر گه بلدرگن لیک لری نی ایسله تیب اوتگن سوزلاوچی, خودی منه شو موضوع نینگ اوزی نینگ چین بیلن بولگن حربی علاقه لرنینگ آرتریلیشی بیلن علاقه لی فعالیت لر گه هم ضرر بیره دیگن لیگی نی بلدردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
